Élisabeth Borne

Élisabeth Borne (f. 18. apríl 1961) er frönsk stjórnmálakona og verkfræðingur sem er fyrrverandi forsætisráðherra Frakklands. Hún var atvinnumálaráðherra í ríkisstjórn forvera síns, Jeans Castex, frá 2020 til 2022. Þann 16. maí 2020 útnefndi Emmanuel Macron Frakklandsforseti Borne nýjan forsætisráðherra eftir að Castex sagði af sér. Borne er önnur konan til að gegna embætti forsætisráðherra Frakklands, á eftir Édith Cresson um þrjátíu árum fyrr.

Ferill hjá hinu opinbera
Borne vann sem framkvæmdastjóri borgarskipulagsmála hjá Parísarborg frá 2008 til 2013.Philippe Jacqué, Cédric Pietralunga and Isabelle Chaperon (24. mars 2015), RATP : Elisabeth Borne devrait remplacer Pierre Mongin Le Monde, 24. apríl 2014. 

Árið 2013 var hún útnefnd sveitarstjóri sýslunnar Vienne og stjórnsýsluhéraðsins Poitou-Charentes, fyrst kvenna. Frá 2014 til 2015 var Borne einkaritari  Ségolène Royal, þáverandi umhverfis-, orku- og sjálfbærnismálaráðherra.La préfète de Poitou-Charentes nommée directrice de cabinet de Ségolène Royal Le Monde, 24. apríl 2014. 

Borne var síðar framkvæmdastjóri RATP Group, opinbers hlutafélags í almenningssamgangnageiranum sem rekur jarðlestakerfi Frakklands, frá 2015 til 2017.Philippe Jacqué, Cédric Pietralunga and Isabelle Chaperon (24. mars 2015), RATP : Elisabeth Borne devrait remplacer Pierre Mongin Le Monde, 24. apríl 2014.

Stjórnmálaferill
Borne var lengi meðlimur í franska Sósíalistaflokknum en hún kaus Emmanuel Macron í forsetakosningum Frakklands árið 2017 og gekk síðar í flokk Macrons, Endurreisn.Dominique Albertini and Franck Bouaziz (8. janúar 2018) Transports : Elisabeth Borne, lasse du volant ? Libération. 

Borne var samgöngumálaráðherra frá 2017 til 2019 í fyrstu og annarri ríkisstjórn Édouards Philippe forsætisráðherra og síðan umhverfisráðherra frá 2019 til 2020. 

Árið 2020 var Élisabeth Borne útnefnd verkalýðs- og atvinnumálaráðherra í ríkisstjórn Jeans Castex forsætisráðherra. Þann 16. maí 2022 var hún síðan útnefnd forsætisráðherra Frakklands eftir afsögn Castex, þremur vikum eftir að Emmanuel Macron náði endurkjöri til forsetaembættisins. Hún er einungis önnur konan til að gegna embættinu, á eftir Édith Cresson. Hún er jafnframt fyrsti forsætisráðherrann sem Macron hefur tilnefnt sem er talin vinstra megin við miðju.

Stuðningsflokkar Macrons töpuðu meirihluta sínum í þingkosningum Frakklands þann 19. júní 2022, aðeins rúmum mánuði eftir að Borne varð forsætisráðherra. Borne bauð Macron afsögn sína í kjölfar kosninganna en Macron afþakkaði hana.

Borne tilkynnti afsögn sína í aðdraganda uppstokkunar í stjórn Macrons þann 8. janúar 2024.

Stjórnmálaskoðanir
Árið 2019 var Borne á móti staðfestingu Frakklands á fríverslunarsamningi Evrópusambandsins við Mercosur.Benoit Van Overstraeten (8. október 2019), France will not sign Mercosur deal under current conditions: minister Borne Reuters.

Tilvísanir

Flokkur:Forsætisráðherrar Frakklands
Flokkur:Franskir verkfræðingar